ΓΡΑΠΤΗ ΕΡΩΤΗΣΗ E-0883/99

υποβολή: Cristiana Muscardini (NI) προς την Επιτροπή

(8 Απριλίου 1999)

Θέμα: Έλεγχος της ασφάλειας των αεροδρομίων

Το πρόσφατο δυστύχημα με αεροπλάνο της πολιτικής αεροπορίας στο αεροδρόμιο της Γένοας θέτει για πολλοστή φορά το πρόβλημα του ελέγχου της ασφάλειας των διαδρόμων και του εξολπισμού των αεροδρομίων.

Χωρίς να θέτουμε υπό αμφισβήτηση τις ικανότητες των διεθνών οργανισμών που ασκούν καθήκοντα στον τομέα των αερομεταφορών, χωρίς να υπεισερχόμεθα στο θέμα των ευθυνών για το εν λόγω δυστύχημα και έχοντας υπόψη την εξουσιοδότηση που έδωσε το Συμβούλιο στην Επιτροπή για τη δημουργία ευρωπαϊκού οργανισμού για την ασφάλεια της πολιτικής αεροπορίας, καλείται η Επιτροπή να απαντήσεις στα ακόλουθα ερωτήματα:

1. Σε ποια αποτελέσματα κατέληξε η Επιτροπή κατά τις προπαρασκευαστικές εργασίες για την ίδρυση του εν λόγω οργανισμού;

2. Μπορεί ήδη να ασκήσει αρμοδιότητα σε σχέση με την ασφάλεια των αεροδρομίων;

3. Διαθέτει ειδικές υπηρεσίες για τον έλεγχο των προβλεπομένων τεχνικών παραμέτρων (μήκος των διαδρόμων, ελάχιστη απόσταση των τελευταίων από οδικές, βιομηχανικές ή οικιστικές υποδομές, από υδάτινες οδούς, από τη θάλασσα);

4. Θεωρεί ότι οι σιδερένιοι εξοπλισμοί που έχουν εγκαταλειφθεί στις άκρες του διαδρόμου της Γένοας συμβιβάζονται με τις στοιχειώδεις προδιαγραφές ασφαλείας;

5. Δεν θεωρεί ότι είναι σκόπιμο να προτείνει, στο πλαίσιο της ασφάλειας των αερομεταφορών, τροποποιήσεις στον κανονισμό αριθ. 3922/91/ΕΟΚ(1) σχετικά με την εναρμόνιση των τεχνικών κανόνων για την πολιτική αεροπορία, ώστε να δοθούν στους πολίτες οι μέγιστες κατά το δυνατόν εγγυήσεις όσον αφορά την εφαρμογή των προδιαγραφών που ισχύουν και για τις υποδομές των αεροδρομίων;

Απάντηση του κ. Kinnock εξ ονόματος της Επιτροπής

(7 Μαΐου 1999)

1. Η Επιτροπή κατέστη όντως αποδέκτης εντολής του Συμβουλίου, στις 20 Ιουλίου 1998, για την διαπραγμάτευση, εξ ονόματος της Κοινότητας και των κρατών μελών της, πολυμερούς συμβάσεως με άλλα Ευρωπαϊκά κράτη για την σύσταση Ευρωπαϊκής αρχής για την αεροπορική ασφάλεια. κτοτε, η Επιτροπή συνέταξε σχέδιο συμβάσεως και, προτού δρομολογηθούν επίσημες διαπραγματεύσεις με τρίτα μέρη, πρέπει να διεξαχθούν ενδελεχείς συζητήσεις με την ειδική διαπραγματευτική επιτροπή που συνεστήθη από το Συμβούλιο για να συνδράμει την Επιτροπή. Η εσωτερική αυτή διαδικασία βρίσκεται σε εξέλιξη.

2. χει ήδη συμφωνηθεί μεταξύ της Επιτροπής και του Συμβουλίου ότι ο εν λόγω οργανισμός πρέπει να έχει αρμοδιότητες στον τομέα της ασφάλειας των αερολιμένων. Ωστόσο έχει γίνει δεκτό ότι, υπό την προϋπόθεση της συμφωνίας των εμπλεκομένων μερών, αυτό δεν μπορεί να αποτελεί στόχο προτεραιότητας για τον νέο οργανισμό και ότι η άσκηση των εξουσιών του στον συγκεκριμένο αυτόν τομέα θα μπορούσε να αποφασιστεί σε μεταγενέστερο στάδιο.

3. Δεν έχει ακόμη αποφασιστεί κατά πόσον οι δικαιοδοσίες στον τομέα της ασφάλειας των αερολιμένων θα περιοριστούν στην διατύπωση κοινών απαιτήσεων των οποίων θα απαιτείται η εφαρμογή σε εθνικό επίπεδο, ή κατά πόσον η ίδια η αρχή πρέπει να διαθέτει κανονιστικές αρμοδιότητες για να εγκρίνει και να εποπτεύει την ασφάλεια των λειτουργιών του αερολιμένος. Τέτοιες αποφάσεις πρέπει να λαμβάνονται από την ίδια την αρχή, έχοντας πάντοτε κατά νουν και την αρχή της επικουρικότητας.

4. Η Κοινότητα δεν έχει δραστηριοποιηθεί στον τομέα της ασφάλειας των αερολιμένων και ως εκ τούτου η Επιτροπή δεν είναι σε θέση να αποφανθεί για το τί είναι ασφαλές και τί όχι στα πέριξ των αερολιμένων. Είναι σε θέση μόνο να παραπέμψει στα ισχύοντα διεθνή πρότυπα και στις συνιστώμενες πρακτικές που θέσπισε ο Διεθνής Οργανισμός Πολιτικής Αεροπορίας (International civil aviation organisation - ICAO), στον οποίο συμμετέχουν όλα τα κράτη μέλη.

5. Το πεδίο εφαρμογής του κανονισμού (ΕΟΚ) 3922/91 του Συμβουλίου της 16ης Δεκεμβρίου 1991 σχετικά με την εναρμόνιση των τεχνικών απαιτήσεων και διοικητικών διαδικασιών στον τομέα της αεροπορίας θα μπορούσε, πράγματι, να καλύπτει τις λειτουργίες αερολιμένος, δεδομένου ότι στο πρώτο άρθρο του αναφέρεται στις οργανώσεις και στο προσωπικό που συμμετέχουν στη λειτουργία των αεροσκαφών. Ως εκ τούτου, θα μπορούσε να αποτελέσει μία κατάλληλη βάση νομοθετημάτων στον συγκεκριμένο τομέα. χοντας, ωστόσο, υπόψει τα προηγούμενα σχόλια για τα πρότυπα ICAO και τις συνιστώμενες πρακτικές, καθώς και την αρχή της επικουρικότητας, δεν κρίθηκε μέχρι στιγμής αναγκαία η εν προκειμένω ανάληψη δράσεως εκ μέρους της Κοινότητας.

(1) ΕΕ L 373 της 31.12.1991, σελ. 4.